Si aliquid de rebus nostris offerimus sanctorum locis confidimus procul dubio in eterna beatitudine hoc retribuere nobis. Quapropter ego Dalmatius cognomento de Verneis, recognoscens dierum meorum finem et peccata innumerabilia que nimium perpetravi, consideransque Dei pietatem, qui per prophetam Danihelem dixit: «Peccata tua ælemosinis redime»; confisus de tante pretatis misericordia, dono sacro sancte Dei æcclesie in honore sancte Marie Dei genitricis fundate, in loco Bellojoco site, et canonicis ibidem Deo famulantibus, quasdam res juris mei, scilicet duos curtilos, unum situm in villa de Stopis, in loco qui vocatur Fontanellis, cum terris, pratis, aquis aquarumque decursibus, nuceriis ceterisque arboribus et cum omnibus appendiciis suis. Terminatur vero a mane terra Ardrati de Varennis, a meridie via publica, a sero terra Atenulfi, a circio rivulus Arderie. Alium vero curtilum in villa de Gercione situm, quem quidam agricola nomine Pontius possedit multo tempore, cum terris, pratis et aquis aquarumque decursibus, nuceriis et cum omnibus appendiciis suis. Terminatur vero a mane terra Pontii de Caneveto, a meridie similiter, a sero terra ejusdem Dalmatii de ipsa hereditate, ab aquilone rivulus qui vocatur Rumpo. Hæc supra scripta dedi ego Dalmatius prefate æcclesie et canonicis ibidem Deo servientibus pro remedio anime mee et animarum predecessorum meorum, et ipsi canonici dederunt michi LX solidos denariorum probate monete, et unum annualem a primo die obitus mei usque ad anniversarium depositionis mee diem; postea vero per singulos annos diem anniversarii mei, deinde unam lucernam vel de cera vel de oleo ante sanctum crucifixum Domini nostri Jhesu Christi in prefata ecclesia omni tempore ardentem. Si quis vero fuerit heredum meorum qui hanc contulitionem refragare vel calumpniare presumpserit, non vindicet, sed VIIem libras auri purissimi persolvat, et insuper iram Dei incurrat usque ad satisfactionem veniat. Qui autem hanc ælemosinam custodierint vel auxerint, augeat eos Deus et custodiat in perpetuum. Ego Dalmatius, qui hoc fieri jussi et firmare rogavi. Signum Guigonis et Stephani, nepotum meorum, qui propriis manibus suis hanc oblationem super sacrosanctum altare beatissime Marie obtulerunt in presentia istorum quod subtus nominavimus: S. Stephani de Marcampo, Pontii de Canaveto. S. Guichardi de Closa. S. Letardi de Filgeriis. S. Duranni, decani, S. Poncii, cantoris. S. alii Poncii, canonici. S. Willelmi, sacerdotis, Hebrardi, sacerdoti. Actum Bellojoco, anno ab incarnatione domini M XCmo, regnante Phylippo rege anno XXVIII. Data per manum Dur[anni] ad vicem Oddonis, cancellarii, IIII idus novembris.